Jeannot Szwarc

Jeannot Szwarc (født 1939) er en fransk-amerikansk regissør som har hatt mesteparten av karrieren i USA. Han er kjent for filmer som Haisommer 2, En gang i tiden og Santa Claus: The Movie.

Szwarc har regissert 11 filmer og hatt regioppdrag på nærmere 70 tv-produksjoner i løpet av karrieren.

Han har en mastergrad i statsvitenskap fra HEC Paris. Hans lidenskap for film førte ham til USA hvor han forsøke å bygge seg en karriere innen film og TV. Etter en tid klarte han å knytte bånd til noen innen tv-bransjen og fikk prøve seg som assistentprodusent i den variete-pregede antologiserien Bob Hope Presents the Chrysler Theatre.

Han regidebuterte på en episode av kriminalserien Ironside i 1968, og var i tillegg produsent for en rekke episoder av samme serie. Han har siden hatt regioppdrag på serier som blant annet The Virginian, Marcus Welby, M.D., Columbo, Night Gallery, Kojak, The Rockford Files, Baretta, The Twilight Zone, Ally McBeal, JAG, Sporløst forsvunnet, Heroes, Cold Case, Smallville, Fringe, Privat Praksis, Supernatural, Scandal, Castle, Bones og Grey's Anatomy (2009–2019). Han har også regissert nærmere 20 TV-filmer, deriblant Night of Terror (1972), Djevelens datter (1973) og The Murders in the Rue Morgue (1986).

Szwarc debuterte som filmregissør med dramafilmen Extreme Close-Up i 1973. Deretter hadde han regi på filmer som blant annet Bug (1975), Haisommer 2 (1978), En gang i tiden (1980), Supergirl (1984) og Santa Claus: The Movie (1985). I 1990-årene hadde han regi på noen franske filmer. Han har selv fremholdt En gang i tiden som sin favoritt.

Filmografi 

 1973 - Extreme Close-Up
 1975 - Bug
 1978 - Haisommer 2 (Jaws 2)
 1980 - En gang i tiden (Somewhere in Time)
 1982 - Oppgjør bak jernteppet (Enigma)
 1984 - Supergirl
 1985 - Santa Claus: The Movie
 1988 - Honor Bound
 1994 - La Vengeance d'une blonde
 1996 - Hercule et Sherlock
 1997 - Les soeurs Soleil

Referanser

Eksterne lenker 

 

Franske regissører
Filmregissører
Personer fra Paris
Migranter til USA